Coba ceritain soal Diskografi Ariana Grande dalam bahasa melayu

Penyanyi Amerika Ariana Grande telah menerbitkan tiga album studio, satu album adunan semula, dua EP, 36 single (termasuk sebelas sebagai artis yang ditampilkan), lima single promosi dan dua puluh dua video muzik. Selepas mengikat kontrak dengan Republic Records, beliau mengeluarkan single "Put Your Hearts Up", pada 12 Disember, 2011. Lagu ini menerima pensijilan emas oleh Persatuan Industri Rakaman Amerika (RIAA).

Grande membuat kemunculan sulungnya di carta Billboard Hot 100 di Amerika Syarikat pada April 2013 dengan single "The Way", yang menampilkan penyanyi rap Amerika Mac Miller. Ia menduduki No. 10 di carta dan kemudiannya menerima pensijilan berganda tiga di RIAA. Album sulungnya, Yours Truly telah dikeluarkan pada 30 Ogos 2013, dan menduduki No. 1 di carta Billboard 200 dengan jualan 138,000 unit pada minggu pertamanya. Album ini juga mencapai lima teratas di Kanada, Jepun dan Belanda. Dua single selanjutnya telah dikeluarkan dari album: "Baby I", dan "Right There" menampilkan penyanyi rap Amerika Big Sean. Album ini telah terjual sebanyak 572,000 unit di AS dan kemudiannya menerima pensijilan platinum oleh RIAA. EP pertama beliau, Christmas Kisses, dikeluarkan pada 11 Disember 2013. Ia kemudianya dikeluarkan semula pada Disember 2014, setahun selepas ia dilancarkan, eksklusif di Jepun. Keluaran semula album ini menampilkan satu runut tambahan, single Krismas Grande, "Santa Tell Me".

Album kedua Grande, My Everything, dikeluarkan pada 22 Ogos 2014, dan menjadi album nombor satu kedua berturut-turut di carta Billboard 200, terjual sebanyak 169,000 unit pada minggu pertama. Album ini juga mencapai kedudukan di carta bagi beberapa negara, termasuk Australia, Kanada dan Norway. Single utamanya, "Problem", menampilkan penyanyi Australia Iggy Azalea, menduduki di No. 3 di Hot 100, kemudiannya No. 2, dan menerima pensijilan platinum oleh RIAA. Ia menjadi single nombor satu keduanya di Carta Single UK. Single keduanya, "Break Free", menampilkan DJ Rusia-Jerman Zedd, juga mencapai kejayaan, mencapai 10 teratas di Australia, Kanada, Ireland, New Zealand, dan Amerika Syarikat. Single kolaborasinya bersama penyanyi England, Jessie J dan penyanyi rap Trinidad Nicki Minaj, "Bang Bang", berjaya mencapai 10 teratas di Billboard Hot 100, yang menjadikannya artis wanita utama yang kedua yang mempunyai tiga single 10 teratas serentak di carta. "Bang Bang" juga menduduki Carta Single UK Single, menjadi lagu hits nombor satu Grande yang kedua. Single keempat My Everything ialah "Love Me Harder", single gabungan bersama penyanyi rakaman Kanada, The Weeknd, yang juga mencapai 10 teratas di carta Hot 100, menduduki No. 7, menjadikannya satu-satunya artis untuk menjaringkan empat single 10 teratas pada 2014. Single kelima My Everything, "One Last Time", telah dikeluarkan pada 10 Februari 2015, dan menduduki No. 13 di carta Billboard Hot 100. Semua lima single dari album My Everything telah menerima pensijilan platinum atau paling tinggi oleh RIAA. Pada Jun 2015, Grande melancarkan album adunan semula, bertajuk The Remix, mengandungi lagu-lagu dari dua album studionya. Beliau mengeluarkan satu lagi EP Krismas pada 2015, Christmas & Chill.

"Focus", yang pada asalnya sebagai single utama dari album ketiganya, Dangerous Woman (ketika itu bertajuk Moonlight), telah dikeluarkan pada 30 Oktober 2015 dan menduduki No. 7 di carta Hot 100. Lagu dari album dengan tajuk sama, "Dangerous Woman", yang menggantikan "Focus" sebagai single utama, telah dikeluarkan pada 11 Mac 2016. Ia menduduki No. 10 di carta Billboard Hot 100, menjadikannya artis pertama mempunyai semua single utamanya dari tiga album pertama untuk debut di 10 teratas dalam carta, dan kemudiannya menduduki No. 8 pada minggu ke-11. Single kedua, "Into You", telah dikeluarkan pada 6 Mei 2016 dan mencapai No. 13. Single ketiga, "Side to Side" menampilkan penyanyi rap Nicki Mina, telah dikeluarkan pada 30 Ogos 2016 dan telah mencapai kedudukan No. 4 di carta Hot 100. Single keempat, "Everyday", menampilkan Future, telah dikeluarkan pada 10 Januari 2017.